Achtubinskas
Achtubinskas (rus. Ахтубинск) – miestas Rusijoje, Astrachanės srityje, apie 260 km į šiaurės vakarus nuo Astrachanės, Volgos deltos atšakos Achtubos kairiajame krante. Rajono centras. Pro miestą eina plentas M6 Maskva-Astrachanė ir geležinkelis Volgogradas-Žemutinis Baskunčiakas. Maisto, statybinių medžiagų pramonė; laivų statyba ir remontas. Išvežama valgomoji druska, gaunama iš Baskunčiako ežero.